Α4-0169/95

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για την πολιτική μετανάστευσης και ασύλου (CΟΜ(94)0023 - C3-0107/94)

Το Ευρωπαϊκό Κοινοβούλιο,

- έχοντας υπόψη τη Συνθήκη σχετικά με την Ευρωπαϊκή Ένωση,

- έχοντας υπόψη τις αρχές της συνθήκης για την ίδρυση της Ευρωπαϊκής Κοινότητας,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για την πολιτική μετανάστευσης και ασύλου (COM(94)0023 - C3-0107/94),

- έχοντας υπόψη την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής της 5ης Απριλίου 1977 σχετικά με τα θεμελιώδη δικαιώματα ((ΕΕ C 103 της 24.07.1977, σελ. 1)),

- έχοντας υπόψη τη Σύμβαση του Συμβουλίου της Ευρώπης σχετικά με το νομικό καθεστώς των διακινούμενων εργαζομένων,

- έχοντας υπόψη την οδηγία του Συμβουλίου (77/486/ΕΟΚ) της 25 Ιουλίου 1977, σχετικά με τη σχολική φοίτηση των παιδιών των διακινούμενων εργαζομένων ((ΕΕ C 199 της 06.08.1977, σελ. 32)) καθώς και το ψήφισμά του της 21 Ιανουαρίου 1993, σχετικά με την πολιτιστική πολυμορφία και το πρόβλημα της σχολικής εκπαίδευσης των παιδιών των μεταναστών στην Ευρωπαϊκή Κοινότητα ((ΕΕ C 122 της 20.05.1980, σελ. 61)),

- έχοντας υπόψη το ψήφισμά του της 12ης Μαρτίου 1987 σχετικά με το δικαίωμα ασύλου ((ΕΕ C 99 της 13.04.1987, σελ. 167)) καθώς και το ψήφισμά του της 18ης Νοεμβρίου 1992 σχετικά με την εναρμόνιση της νομοθεσίας περί ασύλου και της πολιτικής ασύλου στην Ευρωπαϊκή Κοινότητα ((ΕΕ C 337 της 21.12.1992, σελ. 97)),

- έχοντας το ψήφισμά του της 14ης Οκτωβρίου 1987 σχετικά με τις διακρίσεις που πλήττουν τις γυναίκες μετανάστες και διακινούμενες εργαζόμενες, από πλευράς νομοθετικών και κανονιστικών ρυθμίσεων στην Κοινότητα ((ΕΕ C 305 της 16.11.1987, σελ. 70)),

- έχοντας υπόψη το ψήφισμά του της 18ης Νοεμβρίου 1992 σχετικά με την ευρωπαϊκή πολιτική μετανάστευσης ((ΕΕ C 337 της 21.12.1992, σελ. 94)),

- έχοντας υπόψη το ψήφισμά του της 15ης Ιουλίου 1993 σχετικά με την ευρωπαϊκή πολιτική μετανάστευσης ((ΕΕ C 255 της 20.09.1993, σελ. 184)),

- έχοντας υπόψη το ψήφισμά του της 19ης Ιανουαρίου 1994 σχετικά με μια ευρωπαϊκή πολιτική για τους πρόσφυγες ((ΕΕ C 044 της 14.02.1994, σελ. 106)),

- έχοντας υπόψη το ψήφισμά του της 27ης Απριλίου 1995 σχετικά με το ρατσισμό, την ξενοφοβία και τον αντισημιτισμό στην Ευρώπη ((ΕΕ C 126 της 22.05.1995, σελ. 75)),

- έχοντας υπόψη τις εκθέσεις των εξεταστικών του επιτροπών για το ρατσισμό και την ξενοφοβία στην Ευρώπη,

- έχοντας υπόψη την κοινή δήλωση της 11ης Ιουνίου 1986 του Ευρωπαϊκού Κοινοβουλίου, του Συμβουλίου, των εκπροσώπων των κρατών μελών που συνέρχονται στο πλαίσιο του Συμβουλίου και της Επιτροπής κατά του ρατσισμού και της ξενοφοβίας,

- έχοντας υπόψη τις αναφορές:

α) αριθ. 574/93 του κ. Gunter Feneis, Γερμανού, σχετικά με την υποχρέωση θεώρησης (visa) για τους υπηκόους των τρίτων χωρών,

β) αριθ. 335/94 του κ. Wilfried Rundholz, Γερμανού, για την εναρμόνιση του δικαιώματος ασύλου βάσει της Σύμβασης της Γενεύης για τους Πρόσφυγες,

γ) αριθ. 434/94, της κ. Ute Dorschner, Γερμανίδας, εκ μέρους της «Πρωτοβουλίας Pro Asyl Wφrthsee», για τον επικείμενο διωγμό από τη Γερμανία και απέλαση στην Τουρκία μιας κουρδικής οικογένειας προσφύγων,

δ) αριθ. 449/94 της κ. Ute Dorschner, Γερμανίδας, εκ μέρους της «Πρωτοβουλίας Pro Asyl Wφrthsee», όσον αφορά τον επικείμενο διωγμό από τη Γερμανία και απέλαση στην Τουρκία μιας κουρδικής οικογένειας προσφύγων,

ε) αριθ. 458/94, του κ. Paliah Ganesh, υπηκόου της Σρι-Λάνκα, σχετικά με αίτηση πολιτικού ασύλου,

στ) αριθ. 564/94 του κ. Krishna Vaikunthavasan, Βρετανού, εξ ονόματος της «Συντονιστικής Επιτροπής Ταμίλ», σχετικά με την κατάσταση όσων Ταμίλ αναζητούν πολιτικό άσυλο στην Ευρωπαϊκή Ένωση,

ζ) αριθ. 591/94 εξ ονόματος της κίνησης «Αντιρατσιστική ΑΕ» (Γερμανία), σχετικά με την επικείμενη απέλαση από τη Γερμανία μιας οικογένειας Ρουμάνων προσφύγων,

η) αριθ. 714/94, του κ. Constantin Lascu Sorin, Ρουμάνου, σχετικά με μια αίτηση για τη χορήγηση πολιτικού ασύλου,

θ) αριθ. 778/94, της κ. Erika Rennhack, Γερμανίδας, σχετικά με την επικείμενη απέλαση του συζύγου της από τη Γερμανία,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων καθώς και τις γνωμοδοτήσεις της Επιτροπής για τα Δικαιώματα της Γυναίκας και της Επιτροπής Κοινωνικών Υποθέσεων και Απασχόλησης (Α4- 0169/95),

Α. λαμβάνοντας υπόψη ότι πρέπει να γίνεται σαφής διάκριση μεταξύ πολιτικής μετανάστευσης και πολιτικής ασύλου,

Β. εκτιμώντας ότι το δικαίωμα ασύλου αποτελεί οικουμενικό ανθρώπινο δικαίωμα που περιλαμβάνεται στο άρθρο 14 της Οικουμενικής Διακήρυξης των Δικαιωμάτων του Ανθρώπου και χαρακτηρίζει τις καλύτερες ευρωπαϊκές παραδόσεις,

Γ. λαμβάνοντας υπόψη ότι η προτεινόμενη από την Ευρωπαϊκή Επιτροπή ευρεία προσέγγιση της πολιτικής του ασύλου και της μετανάστευσης για την Ευρωπαϊκή Ένωση, η οποία συνίσταται

- στον επηρεασμό της μεταναστευτικής πίεσης,

- στον επηρεασμό της μεταναστευτικής κίνησης,

- στην ένταξη προσφύγων και μεταναστών,

- στην καταπολέμηση κάθε μορφής διάκρισης,

είναι ευκταία και αναγκαία, αλλά ότι τα μέτρα του Συμβουλίου στο πλαίσιο αυτό πρέπει να συμβάλουν στην πραγματική προστασία των προσφύγων και στην εξάλειψη των αιτιών που προκαλούν το πρόβλημα των προσφύγων,

Δ. λαμβάνοντας υπόψη ότι μια τέτοια ισόρροπη προσέγγιση θα πρέπει να βασίζεται εξ ολοκλήρου στις ισχύουσες σχετικές συνθήκες και ειδικότερα στη Συνθήκη της Γενεύης Περί Προσφύγων του 1951, στο Πρωτόκολλο της Νέας Υόρκης του 1967, στις κατευθυντήριες γραμμές της Ύπατης Αρμοστείας των Ηνωμένων Εθνών για τους Πρόσφυγες, στη Συνθήκη για την Προστασία των Δικαιωμάτων του Ανθρώπου του 1950 και απαιτώντας διεύρυνση της προσέγγισης αυτής προκειμένου η διεθνής προστασία των προσφύγων να

- βασίζεται σε μια εναρμονισμένη συμπλήρωση της έννοιας «πρόσφυγας»,

- είναι δυνατόν να βασιστεί σε ένα ορθώς λειτουργόν σύστημα διεθνών υποχρεώσεων στο πλαίσιο των οποίων τα κράτη μέλη των Ηνωμένων Εθνών δεσμεύονται από την πολιτική της Ύπατης Αρμοστείας των Ηνωμένων Εθνών για τους πρόσφυγες και παρέχουν ουσιαστική συμβολή στην υλοποίησή της,

Ε. λαμβάνοντας υπόψη ότι οι πολιτικοί και οι υπεύθυνοι για την εκπόνηση πολιτικής στους διαφόρους τομείς φέρουν ιδιαίτερη ευθύνη προκειμένου να διεξαχθεί με ισόρροπο και προσεκτικό τρόπο η συζήτηση σχετικά με την πολιτική του ασύλου και της μετανάστευσης,

ΣΤ. λαμβάνοντας υπόψη ότι οι περισσότεροι πρόσφυγες και αιτούντες άσυλο έχουν γίνει ήδη δεκτοί στην περιοχή απ´ όπου κατάγονται και ότι τηρουμένων των αναλογιών η Ευρωπαϊκή Ένωση δέχεται έναν περιορισμένο μόνο αριθμό προσφύγων και αιτούντων άσυλο, εκ των οποίων μεγάλο μέρος επιστρέφει στην πατρίδα του, όταν εκλείψει η αιτία για την οποία μετανάστευσε,

Ζ. επισημαίνοντας ότι η Σύμβαση του Δουβλίνου της 15ης Ιουνίου 1990 σχετικά με τον ορισμό του κράτους το οποίο είναι αρμόδιο για την εξέταση των αιτήσεων παροχής ασύλου που υποβάλλονται σε ένα κράτος μέλος της Ευρωπαϊκής Κοινότητας, δεν έχει κυρωθεί ακόμη απ' όλα τα κράτη μέλη που έχουν υπογράψει τη Συνθήκη ΕΕ,

Η. λαμβάνοντας υπόψη ότι συστάσεις, ψηφίσματα και άλλες αποφάσεις γενικής φύσεως του Συμβουλίου σχετικά με την πολιτική μετανάστευσης και ασύλου διαφεύγουν αθεμίτως του κοινοβουλευτικού και δικαστικού ελέγχου, δεν έχουν πλήρη δημοκρατικό χαρακτήρα και χαρακτήρα πράξεων κράτους δικαίου, και ως εκ τούτου δεν είναι αποδεκτές ως μορφές κοινοτικής νομοθεσίας,

Θ. λαμβάνοντας υπόψη ότι λόγω της αυξανόμενης κινητικότητας στην Ευρωπαϊκή Ένωση η υποδοχή αιτούντων άσυλο και προσφύγων δεν μπορεί πλέον να αποτελεί αντικείμενο εθνικής νομοθεσίας, αλλά χρειάζεται εναρμόνιση,

Ι. λαμβάνοντας υπόψη ότι η Ευρωπαϊκή Ένωση, ως σύνολο, θεωρείται από τους πρόσφυγες ως μία ασφαλής περιοχή και ότι, ως εκ τούτου, δεν είναι δυνατόν να εξακολουθεί να εφαρμόζεται μια αποκλειστικά εθνική πολιτική,

ΙΑ. εκτιμώντας ότι οι μετανάστες από τρίτες χώρες αντιμετωπίζουν λόγω της ιθαγένειάς τους διακριτική μεταχείριση ως προς την πρόσβαση στην εργασία, τις απολαβές, τη φορολογία και την κοινωνική ασφάλιση, και ότι πλήττονται περισσότερο από την ανεργία και τις άλλες συνέπειες των οικονομικών κρίσεων,

ΙΒ. έχοντας υπόψη ότι πολλοί κάτοικοι της ΕΕ δεν απολαμβάνουν πλήρη πολιτικά δικαιώματα, επειδή προέρχονται από οικογένειες μεταναστών, αν και έχουν γεννηθεί στην επικράτεια της Ένωσης και κατοικούν μονίμως σ' αυτήν,

ΙΓ. λαμβάνοντας υπόψη ότι στην πολιτική ασύλου και μετανάστευσης των κρατών μελών δεν προσδίδεται επαρκής προσοχή στην ιδιάζουσα θέση των γυναικών,

ΙΔ. λαμβάνοντας υπόψη ότι στο θέμα της μετανάστευσης ιδιαίτερη προσοχή πρέπει να δοθεί στις γυναίκες, τους νέους και τα παιδιά που κινδυνεύουν να πέσουν θύματα δουλεμπορίου και καταχρήσεων,

ΙΕ. έχοντας υπόψη ότι η Επιτροπή και το Συμβούλιο, παρά τις επανειλημμένες εκκλήσεις του ΕΚ, δεν έχουν θεσπίσει προγράμματα δράσης για την ένταξη στο κοινωνικό σύνολο των μεταναστών και για την καταπολέμηση του ρατσισμού και της ξενοφοβίας,

ΙΣΤ. λαμβάνοντας υπόψη ότι η εφαρμογή των Συνθηκών του Σένγκεν είναι ένα πρώτο θετικό βήμα προς την κατεύθυνση της ελεύθερης κυκλοφορίας των ατόμων σε επίπεδο Ευρωπαϊκής Ένωσης αλλά παρουσιάζει το μειονέκτημα της δημιουργίας μιας Ευρώπης δύο ταχυτήτων στους τομείς της δικαιοσύνης και των εσωτερικών υποθέσεων,

ΙΖ. επισημαίνοντας την αύξηση στα κράτη μέλη των ρατσιστικών και εμπρηστικών επιθέσεων εναντίον προσφύγων, μεταναστών και πολιτών που ανήκουν σε μη λευκές φυλές,

ΙΗ. έχοντας υπόψη ότι στην Ευρώπη έχει εξαπλωθεί το φαινόμενο του ρατσισμού και του αντισημιτισμού και ότι τα ρατσιστικά και ακροδεξιά κόμματα μπορούν και σημειώνουν μεγάλες νίκες στις εκλογές, και θεωρώντας την εξέλιξη αυτή ως απειλή των δημοκρατικών αξιών της Κοινότητας,

ΙΘ. γνωρίζοντας ότι ορισμένα κράτη μέλη εφαρμόζουν τα τελευταία χρόνια αυστηρότερες εθνικές νομοθετικές διατάξεις στον τομέα της παροχής ασύλου και της μεταναστευτικής πολιτικής,

Κ. λαμβάνοντας υπόψη ότι η Ευρωπαϊκή Ένωση παρουσιάζει μεγάλη καθυστέρηση όσον αφορά τη σύναψη σύμβασης για την προσωρινή υποδοχή προσφύγων εμφυλίων πολέμων με κατάλληλη ρύθμιση της κατανομής των βαρών,

Θεσμικά θέματα

1. θεωρεί αναγκαίο όπως πριν από την 1η Ιανουαρίου 1996 η Επιτροπή υποβάλει πρόγραμμα εργασίας το οποίο, έχοντας ως βάση το παρόν ψήφισμα, θα περιλαμβάνει σαφέστερες κατευθύνσεις για συγκεκριμένη εφαρμογή της πολιτικής, του χρονικού προγραμματισμού και της χρηματοδότησης των προτεινόμενων μέτρων[semigr ]

2. ζητεί από την Επιτροπή να διαδραματίσει ενεργητικότερο ρόλο σ' αυτόν τον τομέα πολιτικής και να αξιοποιήσει το δικαίωμά της για την ανάληψη πρωτοβουλιών με στόχο μια ταχεία εναρμόνιση των συνιστωσών του εν λόγω τομέα πολιτικής και ζητεί σχετικά την ανάπτυξη κοινοτικών κριτηρίων τα οποία - ευθυγραμμιζόμενα προς τη Σύμβαση της Γενεύης - θα ήταν χρήσιμα προκειμένου να δοθεί απάντηση στο ερώτημα εάν θα πρέπει να χορηγείται στους πρόσφυγες μόνιμο ή προσωρινό καθεστώς διαμονής. Στο πλαίσιο αυτό επισημαίνει το γεγονός ότι η αρχή της «προσωρινής υποδοχής» δεν θα πρέπει να χρησιμοποιείται για την κατάργηση της υποχρέωσης μόνιμης προστασίας προς τους πρόσφυγες και ως εκ τούτου συνεπάγεται ορισμένες απαιτήσεις όσον αφορά

- τους όρους για προσωρινή υποδοχή,

- τη διάρκεια της υποδοχής,

- το περιεχόμενο της υποδοχής,

και ζητεί από την Ευρωπαϊκή Επιτροπή να εκπονήσει πρόταση[semigr ]

3. εκφράζει την άποψη ότι η λήψη αποφάσεων σχετικά με την πολιτική του ασύλου και της μετανάστευσης θα πρέπει να ενταχθεί σταδιακά στις αρμοδιότητες της Κοινότητας, και ζητεί από την Επιτροπή να υποβάλει, πριν από την 1η Ιανουαρίου 1966, πρόταση για την εφαρμογή του Άρθρου Κ9 της Συνθήκης για την Ευρωπαϊκή Ένωση[semigr ]

4. είναι της άποψης ότι δεν δικαιολογείται το γεγονός ότι δεν υπόκεινται σε κοινοβουλευτικό και νομικό έλεγχο «οι συστάσεις», τα «ψηφίσματα» και οι άλλες αποφάσεις γενικού περιεχομένου του Συμβουλίου στον τομέα της πολιτικής μετανάστευσης και ασύλου, και ότι για το λόγο αυτό οι πράξεις αυτές δεν είναι αποδεκτές ως διατάξεις της Ένωσης, και απαιτεί όπως το Συμβούλιο, όταν επιθυμεί να λαμβάνει μέτρα, βάσει της Συνθήκης ΕΕ, υποβάλει τις σχετικές προτάσεις στο Ευρωπαϊκό Κοινοβούλιο, πριν από τη λήψη αποφάσεων, βάσει του Άρθρου Κ6 της Συνθήκης για την Ευρωπαϊκή Ένωση και ζητεί τη δημοσίευση των σχεδίων κειμένων που υποβάλλουν κράτη μέλη ή η Επιτροπή στο Συμβούλιο, όπως συμβαίνει με τις προτάσεις της Επιτροπής που απορρέουν από την εφαρμογή του πρώτου πυλώνα της Συνθήκης για την Ευρωπαϊκή Ένωση[semigr ]

5. θεωρεί απαράδεκτο το γεγονός ότι η εναρμόνιση της πολιτικής μετανάστευσης και ασύλου πραγματοποιείται χωρίς τον απαιτούμενο διεθνή νομικό έλεγχο και ζητεί, λοιπόν, επιτακτικά, να διευρυνθεί η δικαιοδοσία του Ευρωπαϊκού Δικαστηρίου σχετικά με τους τομείς της δικαιοσύνης και των εσωτερικών υποθέσεων[semigr ]

6. ζητεί από το Συμβούλιο τουλάχιστον μία φορά ετησίως - ενόψει της προετοιμασίας της ετήσιας συζήτησης για την πρόοδο που σημειώνεται όσον αφορά την εφαρμογή των διατάξεων του τρίτου πυλώνα - να υποβάλλει γραπτή έκθεση στο Ευρωπαϊκό Κοινοβούλιο[semigr ]

Μετανάστευση

7. καλεί την Επιτροπή να υποβάλει πρόταση προβλέπουσα συγκεκριμένες συστάσεις για έναν καλύτερο συντονισμό και συνεργασία μεταξύ θεσμικών οργάνων και οργανισμών που ασχολούνται με τη μελέτη και την επεξεργασία πληροφοριών σχετικά με τη μετανάστευση[semigr ]

8. ζητεί, ειδικότερα, από την Επιτροπή να καταρτίσει σε επίπεδο Ένωσης συγκρίσιμα αριθμητικά στοιχεία, επί τη βάσει ενιαίων κατηγοριών, σχετικά με την είσοδο μεταναστών στην Ένωση και την έξοδο μεταναστών από τρίτες χώρες[semigr ]

9. παραπέμπει επ' αυτού στις διεξαγόμενες συζητήσεις σχετικά με την ενδεχόμενη ίδρυση ενός παρατηρητηρίου για τη μετανάστευση και τονίζει ότι η ίδρυση ενός τέτοιου παρατηρητηρίου θα πρέπει να έλθει σε δεύτερη μοίρα και να υπερισχύσει μία ευέλικτη και ρεαλιστική προσέγγιση[semigr ]

10. ζητεί, επιμόνως, από την Επιτροπή να ακολουθήσει τις συστάσεις της Διάσκεψης Κορυφής της Κοπεγχάγης για Κοινωνικά Θέματα και να επεξεργασθεί προτάσεις πολιτικής για την επένδυση σε κοινωνικές προτεραιότητες και τη συγκρότηση μιας «αστικής κοινωνίας» στις αναπτυσσόμενες χώρες[semigr ] καλεί την Επιτροπή να πολλαπλασιάσει τις προσπάθειές της και τις πρωτοβουλίες της για να αντιμετωπίσει τις συγκυριακές μεταναστευτικές κινήσεις και θεωρεί ότι μια σθεναρέστερη και αποτελεσματικότερη πολιτική στον τομέα της εξωτερικής πολιτικής και της πολιτικής ασφάλειας μπορεί να διαδραματίσει βασικό ρόλο[semigr ]

11. ζητεί από την Επιτροπή να δρομολογήσει μια κατάλληλη προληπτική πολιτική μετανάστευσης της Ένωσης και στο πλαίσιο αυτό να επιδιώξει συγχρόνως την καλύτερη συμμετοχή της Ένωσης στην οργάνωση της υποδοχής προσφύγων στην περιοχή από την οποία κατάγονται, σε περίπτωση καταστάσεων έκτακτης ανάγκης μεγάλης κλίμακας, κατά τρόπον ώστε οι άνθρωποι αυτοί να απομακρυνθούν όσο το δυνατόν λιγότερο από την χώρα προέλευσής τους, και προτείνει να ενσωματωθούν ως σημεία προγράμματος στο κοινοτικό δίκαιο

- κοινά κριτήρια για την εξέταση του περιεχομένου των αιτήσεων ασύλου,

- (κατόπιν αξιολόγησης) οι διαδικαστικές συμφωνίες και κριτήρια για την πραγματική υποδοχή και προστασία των προσφύγων στην Ευρώπη[semigr ]

12. καλεί την Επιτροπή και το Συμβούλιο να δημιουργήσουν ένα αποτελεσματικό και διαφανές σύστημα επείγουσας βοήθειας που θα καθιστά δυνατή την αποτελεσματική παρέμβαση σε περιπτώσεις καταστροφών, συγκρούσεων και καταφώρων παραβιάσεων των ανθρωπίνων δικαιωμάτων[semigr ]

13. ζητεί άλλη μια φορά από την Επιτροπή να εκπονήσει οδηγία-πλαίσιο σχετικά με τη μετανάστευση, την οποία θα ακολουθήσουν ειδικές οδηγίες για τους ακόλουθους τομείς

- πρόσβαση στην αγορά εργασίας,

- κατάρτιση και επιμόρφωση,

- καθεστώς εργασίας ορισμένου χρόνου,

- επαναπατρισμός,

και, στο πλαίσιο αυτό, η ισχύουσα νομοθεσία για την οικογενειακή επανένωση να αντικατασταθεί από σχετική οδηγία[semigr ]

14. καλεί ειδικότερα τα κράτη μέλη να εφαρμόσουν τις αρχές της Σύμβασης της Νέας Υόρκης του 1952 όσον αφορά το δικαίωμα των ανηλίκων στη μόρφωση, την υγεία και την περίθαλψη, ακόμη και αν είναι τέκνα παράνομων μεταναστών[semigr ]

Άσυλο

15. κρίνει αναγκαίο να υποβάλει η Επιτροπή σε εξέταση τις αποφάσεις του Συμβουλίου που έχουν συνέπειες για τους αιτούντες άσυλο και να ελέγχει εάν τα προτεινόμενα μέτρα συμβιβάζονται με τις απαιτήσεις της Σύμβασης της Γενεύης (1951) και το εγχειρίδιο της Ύπατης Αρμοστίας των Ηνωμένων Εθνών για τους πρόσφυγες (σχετικά με τις διαδικασίες και τα κριτήρια για τον καθορισμό του καθεστώτος των προσφύγων) και εάν λαμβάνουν υπόψη την Ευρωπαϊκή Σύμβαση για τα δικαιώματα του ανθρώπου και τις θεμελιώδεις ελευθερίες, στη συνέχεια δε, όπως εξυπακούεται, να ενημερώνει η Επιτροπή το Κοινοβούλιο σχετικά με τα αποτελέσματα της εν λόγω έρευνας[semigr ]

16. επιβεβαιώνει ότι το δικαίωμα για «μη απέλαση» ανήκει στα βασικά δικαιώματα της Συνθήκης της Γενεύης, και καλεί την Επιτροπή να διατάξει έρευνα προκειμένου να εξετάσει εάν η χρησιμοποίηση της έννοιας «ασφαλής τρίτη χώρα» απειλεί το δικαίωμα αυτό άμεσα ή έμμεσα[semigr ]

17. καλεί την Επιτροπή και τα κράτη μέλη να τροποποιήσουν τη νομοθεσία τους έτσι ώστε οι διαδικασίες παροχής ασύλου να μην διαρκούν ποτέ περισσότερο από τρία έτη και να υιοθετήσουν ρύθμιση για τις περιπτώσεις στις οποίες η εν λόγω προθεσμία παρέρχεται χωρίς ευθύνη του αιτούντος την παροχή[semigr ]

18. ζητεί από την Επιτροπή και τα κράτη μέλη, στο πλαίσιο της πολιτικής ασύλου, να στρέψουν ειδικά την προσοχή τους στα άτομα με μη ικανοποιητικό νομικό καθεστώς, κυρίως στα θύματα βιαιοπραγιών, τα παιδιά και τις γυναίκες[semigr ] ζητεί επιπλέον από την Επιτροπή και τα κράτη μέλη να ενδιαφερθούν ιδιαίτερα στο φαινόμενο της διαρκούς αύξησης των μη συνοδευόμενων νέων που ζητούν άσυλο, όσον αφορά τους λόγους αυτής της εξέλιξης καθώς και τις συνθήκες υποδοχής που επιφυλάσσονται στην ομάδα αυτή[semigr ] ζητεί από την Επιτροπή να υποβάλει επειγόντως πρόταση στο πλαίσιο της οποίας να γίνονται δεκτοί ως νόμιμοι λόγοι, για τη χορήγηση ασύλου, η ιδιάζουσα σεξουαλική καταπίεση και η σεξουαλική βία κατά γυναικών[semigr ]

19. ζητεί από τα κράτη μέλη να μην συμβάλουν στη διάλυση των «διεθνών ζωνών» στα αεροδρόμια και εκφράζει το φόβο του ότι η εμμονή σε παρόμοιες αποφάσεις μπορεί να επιφέρει τον πολλαπλασιασμό του αριθμού των περιπλανώμενων προσφύγων[semigr ]

20. ζητεί από την Επιτροπή και τα κράτη μέλη, στο πλαίσιο της πολιτικής ασύλου, να λάβουν ιδιαίτερη μέριμνα για τα άτομα τα οποία με τη διαφυγή τους από στρατιωτικές οργανώσεις ή ιδιωτικούς στρατούς απέφυγαν τη συμμετοχή τους σε επιχειρήσεις εμφυλίου πολέμου[semigr ]

21. ζητεί από την Επιτροπή και τα κράτη μέλη, δεδομένης της πρόθεσής τους να καταλήξουν σε εναρμονισμένη ερμηνεία της έννοιας «πρόσφυγας» σύμφωνα με το άρθρο 1Α της Σύμβασης του 1951, να ακολουθήσουν τις κατευθυντήριες γραμμές που περιλαμβάνονται στα πορίσματα της εκτελεστικής επιτροπής της Ύπατης Αρμοστείας του ΟΗΕ για τους Πρόσφυγες, και το εγχειρίδιο της Ύπατης Αρμοστείας του ΟΗΕ για τους Πρόσφυγες σχετικά με τις διαδικασίες και τα κριτήρια για τον καθορισμό του καθεστώτος του πρόσφυγα[semigr ]

22. ζητεί επιμόνως από το Συμβούλιο να ολοκληρώσει τις εργασίες για την εναρμόνιση του ορισμού του πρόσφυγα, σύμφωνα με το άρθρο 1Α της Σύμβασης της Γενεύης, μεριμνώντας ιδιαίτερα ώστε το καθεστώς αυτό να χορηγηθεί σε όλα τα πραγματικά διωκόμενα στη χώρα τους άτομα, έστω και αν η δίωξη αυτή προέρχεται από τις κρατικές αρχές [semigr ]

23. διαπιστώνει ότι, ύστερα από τη θέση σε ισχύ των συνθηκών του Σένγκεν μεταξύ επτά κρατών μελών της Ένωσης, σήμερα γίνεται όντως λόγος για μιά Ευρώπη δύο ταχυτήτων στον τομέα της δικαιοσύνης και των εσωτερικών υποθέσεων[semigr ] εκφράζει τη λύπη του για την κατάσταση αυτή και είναι της γνώμης ότι πρέπει να τεθεί τέρμα σ´ αυτή όσο το δυνατόν συντομότερα[semigr ] καλεί στο πλαίσιο αυτό το Συμβούλιο και τα κράτη μέλη να εφαρμόσουν σύντομα τη Συνθήκη του Δουβλίνου όσον αφορά την πολιτική ασύλου και επαναλαμβάνει ταυτόχρονα την επιθυμία να θεσπιστεί επίσης σχετική νομοθεσία της Ένωσης[semigr ]

24. καλεί τα κράτη μέλη να τηρούν τις ελάχιστες εγγυήσεις της Ύπατης Αρμοστείας για τους Πρόσφυγες του ΟΗΕ σχετικά με τη διαδικασία παροχής ασύλου και να μεριμνούν ώστε όλοι οι συμμετέχοντες στη διαδικασία αυτή να λαμβάνουν τη δέουσα κατάρτιση και συνεχή επιμόρφωση[semigr ]

25. εκφράζει τη βαθειά του ανησυχία σε ό,τι αφορά το περιεχόμενο του ψηφίσματος του Συμβουλίου, σχετικά με τις ελάχιστες εγγυήσεις για τις διαδικασίες ασύλου[semigr ] θεωρεί απαράδεκτο ότι, εν τω μεταξύ, στις 20 Ιουνίου 1995, το Συμβούλιο έλαβε σχετική απόφαση και απαιτεί όπως, τελικά, το Συμβούλιο ζητήσει τη γνωμοδότηση του Ευρωπαϊκού Κοινοβουλίου, σύμφωνα με τον τίτλο VΙ της Συνθήκης για την Ευρωπαϊκή Ένωση[semigr ]

26. ζητεί από το Συμβούλιο και τα κράτη μέλη να προσφύγουν στα μέσα που προβλέπονται ρητώς από τις συνθήκες για να ορίσουν τις ελάχιστες εγγυήσεις στις διαδικασίες ασύλου με πλήρη σεβασμό της Συνθήκης της Γενεύης του 1951, εγγυήσεις οι οποίες θα πρέπει να προβλέπουν τουλάχιστον το σεβασμό των παρακάτω κριτηρίων:

- κάθε άτομο που ζητεί άσυλο θα πρέπει να έχει το δικαίωμα σε πλήρη και δίκαιη ακρόαση της περίπτωσής του[semigr ]

- οι χώρες δεν μπορούν να αποπέμψουν άτομα που ζητούν άσυλο σε τρίτες χώρες χωρίς ουσιαστικό έλεγχο του αιτήματός τους, θα παρέχουν εγγυήσεις περί της αποτελεσματικής και διαρκούς προστασίας των ατόμων που ζητούν άσυλο από πιέσεις[semigr ]

- κάθε απόφαση άρνησης επί αίτησης παροχής ασύλου, για οποιοδήποτε λόγο, θα πρέπει να λαμβάνεται μόνο από το αρμόδιο σώμα που ασχολείται με τις αιτήσεις αυτές[semigr ]

- κάθε άτομο που ζητεί άσυλο του οποίου η αίτηση δεν γίνεται αποδεκτή, θα πρέπει να έχει τη δυνατότητα να προσφύγει σε δικαστική αρχή και η προσφυγή θα πρέπει να έχει ανασταλτικό χαρακτήρα επί της απελάσεως[semigr ]

27. επισημαίνει ότι οι κυρώσεις που επεβλήθησαν στους μεταφορείς ατόμων των οποίων τα πιστοποιητικά είναι άκυρα δεν πρέπει να είναι ασύμβατες με το Παράρτημα 9 της Συνθήκης του Σικάγο το 1994[semigr ]

28. ζητεί από την Επιτροπή να εκπονήσει νομοθετική ρύθμιση της Ένωσης, υπό τη μορφή κοινοτικού πλαισίου και συγκεκριμένων μέτρων, σχετικά με την προσωρινή προστασία πληθυσμιακών ομάδων που είναι θύματα μαζικών απελάσεων, οι οποίες διατρέχουν μεγάλο κίνδυνο παρά τη θέλησή τους, ακόμη και εάν οι ομάδες αυτές δεν είναι δυνατόν να χαρακτηρισθούν ως πρόσφυγες υπό την έννοια της σύμβασης για τους πρόσφυγες, τούτο δε σε συνεργασία με την Ύπατη Αρμοστία των Ηνωμένων Εθνών για τους πρόσφυγες (U.N.H.C.R.)[semigr ]

29. καλεί την Επιτροπή να επιδιώξει μια καλύτερη συμβολή της Ενωσης στην διοργάνωση της υποδοχής εκπατριζομένων στην περιοχή από την οποία προέρχονται, σε περίπτωση καταστάσεων εκτάκτου ανάγκης μεγάλης κλίμακας[semigr ]

30. φρονεί ότι μια παρόμοια ρύθμιση για την προσωρινή προστασία δεν πρέπει σε καμιά περίπτωση να θέτει υπό αμφισβήτηση τα δικαιώματα των ατόμων που ζητούν άσυλο βάσει της Συνθήκης της Γενεύης[semigr ] θα πρέπει να εξασφαλίζει τις ελάχιστες εγγυήσεις, μεταξύ των οποίων τη διαβεβαίωση ότι η προστασία θα διαρκέσει όσο διαρκεί ο κίνδυνος στη χώρα προέλευσης, καθώς και ότι κάθε απόφαση παύσης της προσωρινής προστασίας θα ληφθεί μόνο μετά από προσεκτική επαλήθευση της κατάστασης των ανθρωπίνων δικαιωμάτων στη χώρα προέλευσης και μετά την παροχή εγγυήσεων ότι τα άτομα που θα επιστρέψουν στη χώρα τους δεν θα γίνουν αντικείμενο παραβιάσεων των ανθρωπίνων δικαιωμάτων[semigr ]

31. ζητεί από την Επιτροπή να προτείνει το συντομότερο δυνατόν σχέδιο ευρωπαϊκού συστήματος γενικής υποδοχής αιτούντων άσυλο, εκπατρισθέντων και προσφύγων, κατά τρόπον ώστε τα κράτη μέλη να φέρουν αναλογική ευθύνη για την εν λόγω υποδοχή[semigr ]

32. καλεί την Επιτροπή να υποβάλει πρόταση για τη μεταφορά εμπειρογνωμοσύνης και χρηματοδοτικών πόρων για την υποδοχή αιτούντων άσυλο και προσφύγων στις χώρες της Κεντρικής και Ανατολικής Ευρώπης[semigr ]

Παράνομη μετανάστευση

33. θεωρεί άκρως λυπηρό το γεγονός ότι καθυστερεί ακόμη η θέσπιση της Συνθήκης για τη διέλευση των Εξωτερικών Συνόρων της Ένωσης, τη στιγμή που καταργούνται τα εσωτερικά σύνορα[semigr ]

34. καλεί την Επιτροπή να υποβάλει πρόταση για μια συνεκτική πολιτική επαναπατρισμού των παρανόμων μεταναστών, στο πλαίσιο της οποίας θα δίδεται έμφαση στις δυνατότητες σχολικής φοίτησης που περιλαμβάνουν τα προγράμματα επαναπατρισμού, στις συμφωνίες με τρίτες χώρες σχετικά με την υποδοχή των παλιννοστούντων υπηκόων τους και να προετοιμάσει το σχέδιο αυτό κατόπιν διαβούλευσης με τον Διεθνή Οργανισμό Μετανάστευσης (ΙΟΜ)[semigr ]

35. καλεί τα κράτη μέλη να εντείνουν τον αγώνα κατά των λαθρομεταναστών και των κυκλωμάτων τους και να καταπολεμήσουν την παράνομη εργασία, μεταξύ άλλων, υποχρεώνοντας τις επιχειρήσεις να καταβάλλουν εκ των υστέρων τη σχετική αποζημίωση, τις κοινωνικές εισφορές καθώς και τους φόρους για τους παράνομους εργαζόμενους προκειμένου να διευκολύνεται η επανένταξή τους στη χώρα καταγωγής[semigr ]

Ρατσισμός και ξενοφοβία

36. εκφράζει την άποψη ότι - επίσης βάσει της νομολογίας του Δικαστηρίου - υπάρχουν επιχειρήματα που καθιστούν σαφές ότι η καταπολέμηση του ρατσισμού και της ξενοφοβίας υπάγεται στο πεδίου εφαρμογής του πρώτου πυλώνα της Συνθήκης για την Ένωση[semigr ] καλεί την Επιτροπή να υποβάλει Οδηγία κατά των διακρίσεων[semigr ] εκφράζει επίσης την άποψη ότι η καταπολέμηση του ρατσισμού και της ξενοφοβίας καλύπτεται και από την αρχή της επικουρικότητας, υπό την ευθύνη όλων των αρχών και όλων των κοινωνικών οργανισμών[semigr ] ζητεί από την Επιτροπή να λάβει υπόψη τις συστάσεις της εξεταστικής επιτροπής σχετικά με το ρατσισμό και την ξενοφοβία στην Ευρώπη[semigr ]

37. ζητεί να συμπεριληφθεί η καταπολέμηση του ρατσισμού και της ξενοφοβίας στις προτεραιότητες της Ένωσης, πράγμα που πρέπει δεόντως να υπογραμμισθεί στη Διακυβερνητική Διάσκεψη του 1996[semigr ]

38. ζητεί από την Επιτροπή να ενθαρρύνει τους κοινωνικούς εταίρους να συμμετάσχουν στη σύνταξη του Κώδικα Δεοντολογίας που θα απαγορεύει τις φυλετικές διακρίσεις στον τόπο εργασίας μέχρι τον Ιανουάριο του 1997[semigr ]

Πολιτογράφηση

39. επισημαίνει την ανάγκη να ενισχυθούν μέσω των αρχών τοπικής αυτοδιοίκησης και των ΜΚΟ τα μέτρα για την υποδοχή των συζύγων και των τέκνων μεταναστών και προσφύγων στις χώρες υποδοχής[semigr ]

40. κρίνει ουσιαστικής σημασίας το να δοθεί προτεραιότητα στην ενίσχυση του νομικού καθεστώτος πολιτών από τρίτες χώρες οι οποίοι διαμένουν νομίμως σε ένα από τα κράτη μέλη[semigr ] επιβεβαιώνει την άποψή του ότι το δικαίωμα της ελεύθερης κυκλοφορίας στην Κοινότητα πρέπει να εξασφαλίζεται σε όλα τα άτομα που διαμένουν νόμιμα στα κράτη μέλη ανεξάρτητα από την προέλευση, την ιθαγένεια, τη θρησκεία και το χρώμα της φυλής τους[semigr ] καλεί την Επιτροπή να υποβάλει προτάσεις, πριν από την 1η Ιανουαρίου 1996, για την υλοποίηση του στόχου, αφετέρου δε να προβεί σε καταγραφή των νομικών διατάξεων που υποβαθμίζουν τους πολίτες τρίτων χωρών έναντι των πολιτών της Ένωσης, καθώς και των δυνατοτήτων πρόσβασής τους στο δικαίωμα της ευρωπαϊκής ιθαγένειας[semigr ]

41. καλεί τα κράτη μέλη να διευκολύνουν την πρόσβαση στην απόκτηση διπλής ιθαγένειας των νομίμων κατοίκων και υπογραμμίζει προς τούτο τη θετική εμπειρία πολλών κρατών μελών στον τομέα αυτό[semigr ]

42. καλεί τα κράτη μέλη να χορηγήσουν το δικαίωμα του εκλέγειν και εκλέγεσθαι, τουλάχιστον σε τοπικό, περιφερειακό και ευρωπαϊκό επίπεδο στους υπηκόους τρίτων χωρών που διαμένουν τουλάχιστον επί 5 χρόνια στην Ένωση[semigr ]

43. πρεσβεύει την άποψη ότι οι γυναίκες από τρίτες χώρες οι οποίες διαμένουν στην Ένωση θα πρέπει να απολάβουν ανεξάρτητου καθεστώτος διαμονής το οποίο θα διατηρούν και σε περίπτωση μετανάστευσης, διαζυγίου ή θανάτου του συζύγου και ζητεί από την Επιτροπή να προβλέψει στο πλαίσιο αυτό σχετική οδηγία[semigr ]

44. επισημαίνει τις διαφορετικές πρακτικές των κρατών μελών, σχετικά με το δικαίωμα διαμονής, γεγονός που εμποδίζει το μακροπρόθεσμο προγραμματισμό των μεταναστών και ζητεί από την Επιτροπή να μεριμνήσει για την εναρμόνιση των διατάξεων που αφορούν το δικαίωμα διαμονής στην Κοινότητα, προκειμένου να κατοχυρωθεί το καθεστώς των μεταναστών από τρίτες χώρες[semigr ]

45. ζητεί από την Επιτροπή να εκπονήσει ειδικά προγράμματα στο πλαίσιο του Ευρωπαϊκού Κοινωνικού Ταμείου, αποβλέποντας στην εξασφάλιση της επαγγελματικής κατάρτισης και της ένταξης των νέων που αντιμετωπίζουν ιδιαίτερα προβλήματα λόγω της μετανάστευσης και των γενικών διακρίσεων[semigr ]

46. καλεί την Επιτροπή να προβεί στην κατάρτιση ενός κοινοτικού προγράμματος για την πολιτογράφηση μεταναστών, εστιαζόμενο στην ενίσχυση της κοινωνικής θέσης των μεταναστών και στο πλαίσιο του οποίου θα προσδίδεται ιδιαίτερη προσοχή στη θέση των γυναικών μεταναστών[semigr ]

47. ζητεί από την Επιτροπή να καταρτίσει πρόγραμμα δράσης για την ένταξη των μεταναστών, που θα λαμβάνει υπόψη τις πολιτιστικές ταυτότητες και θα εκμεταλλεύεται τις ευκαιρίες που παρέχουν τα προγράμματα Socrates και Leonardo για τη μόρφωση και την εκπαίδευση των μεταναστών, των οικογενειών τους αλλά και των δημοσίων υπαλλήλων που θα είναι επιφορτισμένοι για την εφαρμογή των συστημάτων ένταξης, π.χ. στους τομείς της στέγασης, υγείας, μόρφωσης, κ.λπ.[semigr ]

48. καλεί την Επιτροπή να προωθήσει βασικά πρότυπα μεταχείρισης για τους μετανάστες, τους πρόσφυγες και τους αιτούντες άσυλο και τους συγγενείς τους, όπως κοινωνικοί βοήθεια, παιδεία (συμπεριλαμβανομένων και μαθημάτων γλωσσών), απασχόληση, οικογενειακή ενότητα και ελευθερία κυκλοφορίας, προκειμένου να τους βοηθήσει να διαβιούν πιο άνετα στη χώρα υποδοχής[semigr ]

49. ζητεί από τις εκπαιδευτικές δομές και τα μέσα ενημέρωσης να συμβάλλουν πιό ενεργά στην ενημέρωση της ευρωπαϊκής κοινής γνώμης για τις κοινότητες των ξένων, την ιστορία τους, τον πολιτισμό τους, τη συμβολή τους στην οικονομική και κοινωνική ζωή στην Ευρωπαϊκή Ένωση, για να ενισχυθεί η αρμονία των σχέσεων μεταξύ των κοινοτήτων[semigr ]

50. ζητεί επιμόνως από το Συμβούλιο να εγκρίνει πάραυτα το Πρόγραμμα ΙV για την καταπολέμηση της φτώχειας και να συνεχίσει τον αγώνα κατά του κοινωνικού αποκλεισμού ευάλωτων ομάδων του πληθυσμού, συμπεριλαμβανομένων των αλλοδαπών εργαζομένων και των οικογενειών τους[semigr ]

Συμπέρασμα

51. διαπιστώνει ότι η Ένωση και τα κράτη μέλη της υπήρξαν πάντα «de facto» χώρες υποδοχής μεταναστών και καλεί την Επιτροπή και τα κράτη μέλη, τόσο στην πολιτική ασύλου όσο και στη μεταναστευτική πολιτική, να προάγουν σε μόνιμη βάση τη δημόσια ανταλλαγή εμπειριών μεταξύ πολιτικών, επιστημόνων και των επιλαμβανομένων στην πράξη των θεμάτων αυτών, με στόχο να δοθεί απάντηση στο ερώτημα αν και κατά πόσο μια ενεργός μεταναστευτική πολιτική είναι αναγκαία στο μέλλον[semigr ]

52. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή, την Επιτροπή των Περιφερειών, το Συμβούλιο της Ευρώπης, τα Ηνωμένα Έθνη, καθώς και στις κυβερνήσεις και στα κοινοβούλια των κρατών μελών και των χωρών που έχουν υποβάλει αίτηση ένταξης.